אנשים מבקרים בתמונות פרופיל בפייסבוק יותר מארבעה מיליארד פעמים ביום, ולכן בפייסבוק מחפשים ללא הרף דרכים להפוך את הפרופיל שלנו למקום הטוב ביותר עבור משתמשים כדי לייצר עניין ולחבר את המשתמשים בדרכים יצירתיות.
כיום פייסבוק אפשרה מספר תכונות חדשות בפרופילי המשתמשים המוצגים במובייל, והיא בוחנת אותן על מספר מצומצם של משתמשי אייפון בבריטניה ובקליפורניה.
מאז שהוצגו תמונות הפרופיל ב2004 המון דברים השתנו בעולם. ניתן לראות שימוש רחב יותר בסרטוני וידאו המשותפים בפייסבוק, גם בפרופילים וגם בפיד. בסוף חודש ספטמבר התחילו לבחון את הצעד הבא באבולוציית הפרופילים: פרופיל קטעי וידאו. בקרוב תוכלו לצלם סרטון קצר שיוכל כל משתמש לצפות בו בתמונת הפרופיל שלכם! זו תהיה הזדמנות מצוינת להשתמש ביצירתיות שלכם ולתת מימד נוסף לפרופיל שלכם.
תמונת הפרופיל היא קצת יותר מתמונה, היא מסמלת מי אנחנו ומה אנחנו חושבים. לאחר שכ-26 מיליון משתמשים השתמשו ב “חגגו את הגאווה” (פילטר המוסיף לתמונת הפרופיל הקיימת שלכם את דגל הגאווה) ניתן להבין שתמונת פרופיל היא לא סתם דיוקן סטטי, אלא משקפת את מה שקורה בחייהם האישים של רוב משתמשי הפייסבוק.
כחלק ממאמץ זה, בפייסבוק כבר התחילו לגלגל את היכולת להגדיר גרסה זמנית של תמונת הפרופיל שלכם, שלאחר זמן מוגדר פשוט תחזור לתמונת הפרופיל המקורית. למה שתרצו לעשות את זה? אם בא לכם להשוויץ באיזו תמונת פרופיל רק לסופ”ש שאתם נמצאים בחופשה, או אפילו סתם כדי לתמוך בקבוצת הכדורגל שלכם כשבוע לפני משחק משמעותי וחשוב. אתם יכולים לחשוב על זה כסטטוס ויזואלי עדכני למה שאתם באמת עושים או מרגישים לפרק זמן מסויים.
תמיד יכולתם לקבוע מי יכול לראות את המידע שאתם מציגים בפרופיל האישי שלכם באפשרויות הפרטיות שלכם. עכשיו פייסבוק מאפשרת לכם בקלות לצפות בפרופיל שלכם כמו שאחרים רואים אתכם, על ידי הצגת מרחב חדש להתאמה אישית, בחלקו העליון של הפרופיל. תוכלו לשפר את תצוגת הפרופיל שלכם על ידי שינוי תצורת השדות וסידורן מחדש ואף מעכשיו, תתווסף שורת “ביוגרפיה” קצרה שתוכלו לכתוב בה תיאור כללי עליכם ולהציג אותה בחלק העליון של הפרופיל. גם בתמונות לא חסכו בפייסבוק, וכעת תוכלו לבחור 5 תמונות מרכזיות (מועדפות שלכם) שיופיעו בתצוגת התמונות של הפרופיל (בניגוד לאפשרות שהייתה עד היום המציגה את התמונות האחרונות שצילמתם או תוייגתם בהן), כשהחלל הזה הוא גלוי לכל מי שמבקר בפרופיל שלכם, מה שנותן לכם שליטה מלאה על מה המבקרים בפרופיל שלכם יוכלו לראות.
יחד עם כל התכונות החדשות והשיפורים, פייסבוק עשו שינויים בעיצוב לפרופיל המוצג במובייל ושיפרו את פריסת הפרופיל והמידע טוב יותר. כעת תמונת הפרופיל תהיה גדולה יותר ותוצג במרכז (גם אם היא תמונה וגם אם היא וידאו קצר). בנוסף, בוצעו שינויים קטנים שיעזרו לכם ללמוד על אנשים שכרגע הוספתם לחברים ואפילו לחברים שכבר ברשימה שלכם. משתמשים אוהבים לצפות בתמונות ובחברים המשותפים שלכם, ולכן שני הפרמטרים הללו קפצו מעלה ומעתה הם חשובים ותוכלו למצוא אותם בחלק העליון של הפרופיל.